
	[bookmark: nev]MORENO MÁRK
mmoreno@ibs-b.hu
Nemzetközi tanulmányok
BSc, 5. félév
Nemzetközi Üzleti Főiskola (International Business School)

	
[bookmark: _GoBack]






Témavezető:
	dr. Barta-Rigó Márta
főiskolai docens, NÜF




A Bevándorlás és a Szélsőjobboldali Pártok Felemelkedésének Párhuzama Németországban és Európában

Kulcsszavak: Bevándorlás; Szélsőjobboldal; Németország; Politikai eltolódás; Alternatíva Németországért
Hipotézis, relevancia:
Feltételezem, hogy a bevándorlás által kiváltott társadalmi és gazdasági feszültségek hozzájárulnak a szélsőjobboldali pártok népszerűségéhez Európában. Ennek vizsgálata kulcsfontosságú a politikai trendek megértése érdekében, mivel ezek hatással lehetnek Európa politikai jövőjére.
Kutatás módszertan:
A kutatás interdiszciplináris megközelítést alkalmazott, amely politikai, szociológiai és gazdasági elemzéseket integrált. Politikai nyilatkozatokat, interjúkat, statisztikai vizsgálatokat és esettanulmányokat használtam, különösen a 2015-ös menekültválság politikai reakcióinak és a jelenlegi közvélemény kapcsán.
Szakirodalom, elméleti háttér:
A szakirodalom szerint a bevándorlás gazdasági előnyei ellenére a társadalmi félelmek erősítik a szélsőjobboldali pártok narratíváit, ami politikai polarizációhoz vezet. A bevándorlás gazdasági motivációinak megértésére a neoklasszikus gazdaságelmélet és a dualista munkaerőpiac nyújt alapot, míg a populizmus és a szélsőjobboldali ideológiák tanulmányai a politikai stratégiák működését tekintik át.
A kutatás főbb részei és konklúzió:
A dolgozat elemzi a bevándorlás hatását Németország gazdaságára és társadalmára, az AfD retorikáját, valamint a jövőbeli hatásait az országra és Európára. Megállapítható, hogy a politikai eltolódás főként a bevándorlási politikákra és a félelmek retorikájára alapul. A kutatás eredményeként elmondható, hogy a bevándorlás által kiváltott társadalmi és gazdasági feszültségek jelentősen hozzájárulnak a szélsőjobboldali pártok megerősödéséhez és a politikai eltolódáshoz Európában.



